
	Kompetansemål:
	Gjøre rede for hvordan ulike værsystemer oppstår og utvikler seg på global, regional og lokal skala, og tolke ulike værkart og værutvikling.
Gjøre rede for konsekvensene av jordens rotasjon, tetthetsforskjeller og trykkforskjeller og hvordan de påvirker havet og atmosfæren.



Orkaner er mektige naturkrefter som kan påvirke værforholdene dramatisk. For å forstå hvordan en orkan oppstår og utvikler seg, skal vi se nærmere på geografiske faktorer og klimatiske forhold. Denne oppgaven vil utforske hovedelementene som fører til dannelse av orkaner, og se på hvilke områder i verden som er mest utsatt for slike naturfenomener.

Fremgangsmåte 
Del 1: Geografiske koordinater.
Trykk først på knappen «Åpne kart», og velg kartet som heter «Værfenomen – Orkan». Deretter trykker du på knappen «Kartlag».  Da vil du få opp en oversikt over de ulike kartlagene som finnes i kartet som heter «Væfenomener – Orkan». Ved å klikke på øyet på høyre side, kan du skru kartlaget av og på. 
Start med å slå på lagene for verdens lengdegrader og breddegrader. Hva ser du på kartet? Identifiser områdene som ligger ved ekvator og innenfor de tropiske sonene.

Spørsmål 1: Hvilke områder i verden er mest utsatt for orkaner?
Svar: Tropiske soner ved ekvator eller tilsvarende.

Del 2: Havtemperatur og fordamping.
Slå på havoverflatetemperatur laget. Dette laget vil gi deg informasjon om havtemperaturen i ulike regioner. En viktig faktor for orkanutvikling er høy havtemperatur, som fører til intens fordampningsprosess.

Spørsmål 2: Hvorfor tror du at tropiske soner er mer utsatt for orkaner?
Svar: "Fordi det er varmt der?" (Delvis riktig!)
Forklaring: Havtemperaturen spiller en avgjørende rolle i orkanutvikling. Når havtemperaturen er høy, fordamper store mengder vann. Orkaner dannes når denne vanndampen stiger opp og kondenserer, den resulterende varmen frigjøres i atmosfæren.

Del 3: Havets påvirkning på orkaner. 
Spørsmål 3: Hvordan påvirker havtemperaturen dannelse og utvikling av orkaner?
Svar: Orkaner dannes når havtemperaturen er høy nok til å forårsake intens fordampningsprosess. Denne vanndampen gir energi til orkanen og driver utviklingen av orkaner. Orkanen svekkes når den enten nærmer seg land, hvor det ikke er tilstrekkelig vanndamp, eller når den beveger seg over kjøligere havområder som ikke gir tilstrekkelig energi.
Gjennom denne oppgaven har vi sett at tropiske soner ved ekvator og klimatiske forhold, som høy havtemperatur, er sentrale for dannelse og utvikling av orkaner. Denne kunnskapen er essensiell for å forstå hvordan og hvorfor orkaner oppstår, og hvordan de kan påvirke været i ulike deler av verden.

Skru på kartlaget «Store Havstrømmer» og «Historiske Orkanspor». Rundt Vestkysten av Afrika ser vi at det historisk ikke har vært orkaner. Hva er grunnen til dette? 
Spørsmål 4: Hvorfor er det ingen orkaner på vestkysten til sørlige delen av Afrika? 
Svar: Ved hjelp av pilene ser vi at det går kald havstrøm fra Antarktisk opp lang sørlige vestkysten av Afrika. Selv om vestkysten av Afrika er nærme ekvator så blir havområdet kjølt ned og fordamper ikke tilstrekkelig for å starte en orkan. Av samme grunn blir det heller ikke orkaner på vestkysten av Sør-Amerika.

Del 4: Corioliseffekten. 
Spørsmål 5: Hvorfor er det ikke orkaner midt på ekvator, der det er varmest? 
Svar: I tillegg til høy fordamping i havet, er det en faktor til som må være til stede for at en orkan skal oppstå. Det er noe som er kalt corioliseffekten. Kort forklart oppstår det på grunn av jordens rotasjon. Corioliseffekten beskriver hvordan en bevegelse, som er rettlinjet i forhold til et koordinatsystem i ro, avbøyes dersom koordinatsystemet roterer. Avbøyningen er ikke forårsaket av en reell fysisk kraft, men av rotasjonen (Store Norske Leksikon).  
På den nordlige halvkulen blir objekter avbøyd mot høyre når de beveger seg, mens på den sørlige halvkulen blir de avbøyd mot venstre. Dette skjer fordi jorden roterer under objektet mens det beveger seg, og det skaper denne tilsynelatende sideveis avbøyningen. På ekvator er denne effekten null, og en orkan kan kun oppstå når corioliseffekten er sterk nok til å rotere luftmassene (fordampningen) til å fortsette å trekke opp varmluft fra havoverflaten og opprett holde orkanens energi.  
Skru på Generaliserte globale vindceller, så ser du en generell rotasjons retningen av vinden. Som du ser så påvirker corioliseffekten også hvilken retning en orkan vil bevege seg. 

